INGER (laulja)

**INGER** (kodanikunikunimega **Inger Fridolin**; sündinud 11. märtsil 1999) on eesti laulja ja laulukirjutaja. 

## Haridus
Inger Fridolin õppis kõigepealt Viimsi Keskkoolis (2007–2011). Samal ajal õppis ta Viimsi Muusikakoolis löökpille. 2011. aastast õppis ta Tallinna Muusikakeskkoolis löökpilli erialal. Alates 2016. aastast õppis ta Tallinna 32. Keskkoolis multimeedia suunal ning kooli lõpetas Fridolin 2019. aastal. 2020. aastal asus ta õppima Tallinna Ülikoolis rekreatsioonikorralduse eriala ning lõpetas kooli 2023. aastal bakalaureusekraadiga.

## Muusikutee
INGER jõudis muusikuna avalikkuse ette 2017. aasta sügisel, kui ta osales konkursil Noortebänd 2017, jõudes seal finaali. 2017. aastal pälvis ta Raadio 2 Aasta Demo auhinna lauluga "Again". INGER osales Eesti Laul 2019 konkursil, kus jõudis samuti finaali ja saavutas 6. koha lauluga "Coming Home". Samal aastal sai ta German Songwriting Awardsi finaalis 2. koha. Aastal 2020 osales INGER Eesti Laulul ning saavutas 8. koha lauluga "Only Dream". Samuti on ta valitud rahvusvahelise A&R Worldwide'i uudiskirja nädala uueks artistiks Aastatel 2020–2022 oli Inger Koolitantsu Festivali õhtujuht.  

2018. aastal esines INGER Intsikurmu festivalil. 2019. aastal kutsuti ta ka osalema Ameerikasse Los Angelesse MUSEXPO muusikakonverentsile, kus on varem esinenud teiste hulgas Katy Perry, LMFAO ja Jessie J ja teised hiljem kuulsust kogunud artistid. Samal aastal esines ta veel Hollandis Westernpop Festivalil ning Hiinas Chengdu International Sister Cities Youth Music Festivalil. 2020. aastal esines INGER Lätis Sofarsoundil ning Eestis Intsikurmu ja Valgeranna festivalil. 2022. aastal esines INGER Saksamaal Norden Festivalil. Aastal 2023 astus INGER publiku ette Eesti Laulu finaalis ja saavutas 7. koha.  

2022. aastal tuli INGERil välja esimene lühialbum "Higher Self". Albumil on viis lugu: "i don't know", "Lose My Mind", "who i really am", "Golden Heart" ja "Close To You".  

22. aprillil 2025 andis ta välja eestikeelse täispika debüütalbumi "Armastatuna".  

## Diskograafia

## Isiklikku
Inger Fridolin alustas kuueaastasena treeninguid Martin Reimi jalgpallikooli treeningutel poiste hulgas. Ta on esindanud Eesti tüdrukute noortekoondiseid 24 korral ning löönud ka kaks väravat. Fridolin on mänginud jalgpalli hooaegadel 2015 ja 2016 Eesti naiste meistrivõistluste Esiliigas ja Meistriliigas Tallinna FC Flora II ja Noortekoondise võistkondade eest. Seejärel on ta olnud treener Viimsi Martin Reimi jalgpallikoolis ja FC Floras. 

Fridolin on Rahumäe Põhikooli kitarri- ja ukuleleõpetaja.

Tema ema on koorijuht ja muusikaõpetaja Janne Fridolin. Inger Fridolini elukaaslane on Karmen King.

## Viited


## Välislingid
*Ametlik veebileht
*Inger - Kitarrikool Drive It Up!
*Lauljast jalgpallur Inger Fridolin 
*Noor laulja Inger Fridolin – staar laval, staar jalgpalliplatsil 
*Janne Fridolin: läbi muusika on Inger saanud endast välja valu ja mõtteid, mis häirisid
*1. poolfinaali Kroonika lemmik Inger Fridolin: jää, selleks, kes sa oled, siis inimesed näevad ja hakkavad austama seda
*Noor laulja Inger Fridolin usub, et kõige aluseks on iseendasse uskumine
*DIPLOM TASKUS! Muusik Inger lõpetas ülikooli
*INGERi debüütalbum „Armastatuna“ pakub mitmekihilist peegeldust armastusele
**Meedias**
* Kätlin Vainola. Hea Laps: koolilaste ajakiri, nr 7-8, juuli 2019 INGERI IMELINE MAAILM. 
* Laura-Marleene Jefimov. Eesti Päevaleht, 31. detsember 2021. Varjamast väsinud Inger: igal inimesel on oma lugu, hing ja keha ning mitte keegi ei saa seda muuta.
*